Margininkų tvenkinys (Mažeikiai)
56°18′16″ š. pl. 21°59′6″ r. ilg.﻿ / ﻿56.30444°š. pl. 21.98500°r. ilg.﻿ / 56.30444; 21.98500 Margininkų tvenkinys arba Viliotės tvenkinys – tvenkinys Lietuvoje, Mažeikių rajone, 2 km į pietvakarius nuo Židikų miestelio, Viliotės miško rytiniame pakraštyje. Sudarytas užtvenkus Gedvydo upelį (Kvistės intakas, Varduvos upės baseinas) 3,2 km nuo jo žiočių. Tvenkinio ilgis iš šiaurės į pietus – 1,1 km, plotis – iki 0,3 km. Yra 2,32 ha mišku apaugusi sala. Altitudė 101,4 m. Krantai žemi, daugiausia apaugę medžiais ir krūmais. Šiaurinis tvenkinio galas užpelkėjęs. Rytinėje ir pietinėje pakrantėse plyti dirbami laukai. Tvenkinys įrengtas 1974 m.